Във връзка с постъпило уведомление за инвестиционно предложение (ИП): с вх. № ОВОС-2423-14/22.04.2024г., допълнителна информация с вх. № ОВОС-2423-16/14.05.2024г. и вх. № ОВОС-2423-19/28.05.2024г.: „Жилищно застрояване и изграждане на сондажни кладенци“, в ПИ 06077.10.18, местност „Анчов бунар“, с. Браниполе, община Родопи, област Пловдив и писмо с изх. № ПУ-01-418(2)/04.06.2024г. на Басейнова Дирекция Източнобеломорски район Пловидв, с възложител: Р. Кадиров, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0001033 „Брестовица“

Копие на писмото е изпратено до Община Родопи, Кметство с. Браниполе и БД ИБР

Отговорено от РИОСВ-Пловдив на 07.06.2024г.